stanford-oval/wikipedia huggingface dataset:
USS Dyson
Zerstörer 5 (D179)

Alus lainattiin 17. helmikuuta 1960 Länsi-Saksalle ja Saksan liittotasavallan laivasto otti aluksen palvelukseen nimellä Zerstörer 5.
Tysvær

Tysvær on Norjan kunta Rogalandin läänissä. Sen rajanaapureita ovat pohjoisessa Sveio ja Vindafjord sekä etelässä Karmøy ja Haugesund. Boknavuonon takana idässä sijaitsee Suldal sekä eteläpuolella Finnøy ja Bokn.
Asutus on keskittynyt kunnan luoteisosaan, Haugesundista itään, jossa sijaitsevat kunnan hallintokeskus Aksdal sekä Grinden ja Førren taajamat. Kunnan muita taajamia ovat Østenstad, Slåttevik, Padlene, Nedstrand, Høye ja pieni osa Skretä.
Media

Paikallislehti Tysvær Bygdeblad ilmestyy kerran viikossa.
Kuvia

Tysværin kunnantalo
Aksdalin kirkko
Kårstön öljyn- ja kaasunjalostamo on merkittävä työnantaja.
Väkiluku vuosina 1951–2010.
Tunnettuja henkilöitä

Lido (s. 1992), muusikko
Aiheesta muualla

Kuvia tai muita tiedostoja aiheesta Tysvær Wikimedia Commonsissa
Rogalandin läänin kunnat
Bjerkreim
Bokn
Eigersund
Finnøy
Forsand
Gjesdal
Haugesund
Hjelmeland
Hå
Karmøy
Klepp
Kvitsøy
Lund
Randaberg
Rennesøy
Sandnes
Sauda
Sokndal
Sola
Stavanger
Strand
Suldal
Time
Tysvær
Utsira
Vindafjord
Norjan läänit | Norja
Lindab Arena

| Catena Arena |
| --- | --- |

Rakennuksen tiedot
Sijainti:   Ängelholm, Ruotsi
Koordinaatit:  56°13′33″N, 12°50′42″E
Avattu:  1983
Käyttäjät
 Rögle BK 
Katsojakapasiteetti
 5 300 (jääkiekko) 
Lisää rakennusartikkeleitaArkkitehtuurin teemasivulla
Catena Arena , aikaisemmin Lindab Arena on sisäpalloiluareena, joka sijaitsee Ängelholmin kunnassa Ruotsissa. Catena Arenan katsojakapasiteetti on 5 300 katsojaa ja se toimii jääkiekkoseura Rögle BK:n kotihallina.
Catena Arena tunnettiin vuoteen 2008 Ängelholmin jäähallin nimellä. Se on rakennettu vuonna 1983.
Lanterniini

Lanterniini Firenzen tuomiokirkon kupolissa
Lanterniini tai lanterni on lyhtyä muistuttava pikkutorni eli kupulyhty, joka on usein kupolin tai tornin laella.  Se on pohjakaavaltaan pyöreä tai monikulmainen ja joko avoin tai ikkunallinen pieni rakennelma.
Aiheesta muualla

Kuvia tai muita tiedostoja aiheesta Lanterniini Wikimedia Commonsissa
Vehkalampi (Toivakka)

| Vehkalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Toivakka
Koordinaatit:  62°01′32″N, 26°05′15″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rutajoen valuma-alue (14.236)
Laskuoja:  oja Siikajärveen 
Järvinumero:  14.236.1.017
Mittaustietoja
Pinnankorkeus:  172,8 m  
Pituus:  290 m  
Leveys:  170 m  
Rantaviiva:  0,823 km  
Pinta-ala:  2,793 ha  
Saaria:  ei saaria 
 fiVehkalampi 
Vehkalampi on Keski-Suomessa Toivakassa Ronsupohjan kylän lähellä sijaitseva lampi.
Maantietoa

Lammen pinta-ala on 2,8 hehtaaria, se on 300 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) se kuuluu. Lammen vedenpinnan korkeus on 172,8 metriä mpy.
Lanternlight

| ”Lanternlight” Nightwish |
| --- | --- | --- |

Singlen tiedot
 Albumilta: Yesterwynde
 Julkaistu: 20. syyskuuta 2024
 Tekijä(t): Tuomas Holopainen
 Kesto: 06.06
 Levy-yhtiö: Nuclear Blast
Nightwishin muut singlet
| ”An Ocean of Strange Islands” 2024 | ”Lanternlight” 2024 |   |
Lanternlight on Nightwish-yhtyeen neljäs single albumilta Yesterwynde. Se julkaistiin 20. syyskuuta 2024, samana päivänä albumin kanssa. Kappaleesta julkaistiin  myös musiikkivideo, jonka on ohjannut Stobe Harju. Tuomas Holopaisen mukaan "Lanternlight" oli ensimmäinen kappale, jonka hän kirjoitti albumille, ja että hänen mielestään se oli "luonnollinen lopetus Yestewynden matkalle".
Esiintyjät

Tuomas Holopainen – kosketinsoittimet
Emppu Vuorinen – kitarat
Floor Jansen – laulu
Troy Donockley – Irlantilainen säkkipilli, tinapilli, busuki, kitarat, laulu, taustalaulu
Kai Hahto – rummut
Jukka Koskinen – basso
Ursula Schleicher

Ursula Schleicher (s. 15. toukokuuta 1933 Aschaffenburg) on saksalainen Baijerin kristillissosiaalisen unionin (CSU) poliitikko. Hän oli vuosina 1972–1980 Saksan liittopäivien jäsen, vuosina 1979–2004 Euroopan parlamentin jäsen ja vuosina 1994–1999 Euroopan parlamentin varapuheenjohtaja.
Schleicherin äiti oli poliitikko Marielies Schleicher. Schleicher opiskeli vuosina 1953–1957 kulttuurintutkimusta ja lääketiedettä Frankfurt am Mainissa sekä vuosina 1957–1961 musiikkia Münchenissä. Hän työskenteli vuosina 1961–1963 harpistina Brasilian Bahiassa. Hän aloitti poliittisen toimintansa Baijerin kristillissosiaalisessa unionissa vuonna 1965 ja tuli valituksi liittopäiville vuonna 1972. Schleicher aloitti vuonna 1979 toiminnan Euroopan parlamentissa. Vuosina 1983–1987 hän oli Europäische Frauen Unionin puheenjohtaja. Schleicher oli Euroopan kansanpuolueen europarlamenttiryhmän hallituksen jäsen vuosina 1984–2004 ja Euroopan parlamentin varapuheenjohtaja 1994–1999. Lisäksi hän johti Baijerin Paneurooppa-liikettä vuosina 1988–1994 ja oli vuodesta 1995 Saksan Paneurooppa-liikkeen varapuheenjohtaja.
Schleicher sai Robert Schuman -mitalin 15. toukokuuta 1998. Hänelle myönnettiin ensimmäisen luokan Bundesverdienstkreuz vuonna 1990 ja Bundesverdienstkreuzin suurristi vuonna 2001.
Aiheesta muualla

Ursula Schleicher Euroopan parlamentin jäsenet. Euroopan parlamentti.
Vehkalampi (Pihtipudas)

| Vehkalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°18′24″N, 25°36′45″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Koliman alue (14.47)
Laskupuro:  Vehkapuro Ilosjärveen 
Järvinumero:  14.472.1.020
Mittaustietoja
Pinnankorkeus:  122,3 m  
Pituus:  210 m  
Leveys:  170 m  
Rantaviiva:  0,617 km  
Pinta-ala:  2,595 ha  
Tilavuus:  0.000012 km³ 
Keskisyvyys:  0,47 m  
Suurin syvyys:  1,3 m  
Saaria:  ei saaria 
 fiVehkalampi 
Vehkalampi tai Vehkajärvi on Keski-Suomessa Pihtiputaalla  Ilosjoen lähellä sijaitseva lampi.
Maantietoa

Lampi on 210 metriä pitkä, 170 metriä leveä, ja sen pinta-ala on 2,6 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 12 100 kuutiometriä. Sen keskisyvyys on 0,5 metriä ja suurin syvyys on 1,3 metriä. Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Koliman lähi-alueeseen (14.472) se kuuluu. Lammen vedenpinnan korkeus on 122,3 metriä mpy.
Laurentius Tammelin

Laurentius Tammelin tarkoittaa seuraavia:
Laurentius Tammelin (noin 1610–1671), pappi ja uskonnollinen kirjailija
Laurentius Tammelin (1669–1733), piispa, edellisen pojanpoika
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Laurentius Tammelin”, voi hakea sivunnimihaulla, laajalla sivunnimihaulla tai tekstihaulla.
Loki-Kirjat

Loki-Kirjat oli vuonna 1989 perustettu suomalainen kustantamo. Niko Aulan perustama yhtiö julkaisi ensimmäisen kirjansa vuonna 1991. Alkuvuodesta 2007 yrityksen ilmoitettiin lopettavansa toimintansa saman vuoden keväänä. Kustantamon toimitusjohtajan Aulan mukaan oli ”aika lopettaa kustantaminen, koska uusille kirjoille ei ole liiemmin elintilaa”.
Loki-Kirjat on tunnettu filosofian ja kaunokirjallisuuden klassikkoteosten suomennoksista sekä Like-kustantamon ohella merkittävimpänä tieteiskirjallisuuden kustantajana Suomessa 1990- ja 2000-luvulla. Kustantamo julkaisi lähes 150 teosta.
Kustantamon julkaisemia kirjailijoita

J. G. Ballard
Iain M. Banks
Stefano Benni
Maurice Blanchot
Jan Blomstedt
Elias Canetti
Jonathan Carroll
Lewis Carroll
Italo Calvino
Mircea Eliade
Colin Greenland
Simon Ings
Kimmo Lehtonen
Claude Lévi-Strauss
Ken MacLeod
Georges Perec
Jonathan Swift
Jyrki Vainonen
Jeff VanderMeer
Venytysmuovaus

Venytysmuovauksella tarkoitetaan levyn muovauksessa sitä, että levyä venytetään levyn tasossa eri suuntiin samanaikaisesti siten, että levy ohenee. Tällainen tilanne syntyy tyypillisesti muovauksessa, kun vedetään erilaisia matalia kuppeja, esimerkiksi puolipallon muotoon. Taivutuksessa syntyy taivutussärmän ulkokehälle venytystä.
Hyviä venytysmuovata ovat sellaiset metallit, joilla on suuri murtovenymä, esimerkiksi austeniittinen ruostumaton teräs.
Venähdys

Venähdys on äkillisen ja voimakkaan venytyksen aiheuttama vaurio nivelsiteessä tai lihaksessa. Venähdyksessä lihassäikeitä ei mene poikki kuten revähdyksessä. Venähdys tuntuu usein pienenä vihlaisuna. Vamma-alueelle voi nousta pieni mustelma, se on kosketteluarka ja sen liikuttelu tekee kipeää. Venähdykset paranevat yleensä itsestään muutamassa päivässä ja toipumisaika on noin 1–2 viikkoa. Venähdystä voi hoitaa ideaalisiteellä tai muulla kevyellä puristuksella.
Venähdys on yleinen urheiluvamma. Venähdyksiä voi ehkäistä kunnollisella lämmittelyllä ennen liikuntasuoritusta.
Lokerotatit

| Lokerotatit |
| --- | --- |
 Kastanjatatti (Gyroporus castaneus)
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Boletales
Heimo::  Gyroporaceae
Suku::  Lokerotatit Gyroporus  Quél.
Lajit
 G. ammophilus  G. brunneofloccosus  Kastanjatatti (G. castaneus)  Sinitatti (G. cyanescens)  G. heterosporus  G. longicystidiatus  G. malesicus  G. phaeocyanescens  G. purpurinus  G. subalbellus  G. tuberculatosporus  G. variabilis 
Katso myös
   Lokerotatit Wikispeciesissä   Lokerotatit Commonsissa 
Infobox OKNimi-testi OK: 
Lokerotatit (Gyroporus) on Gyroporaceae-heimon ainoa suku. Suvun lajeja ovat esimerkiksi kastanjatatti sekä sinitatti. Suvun kaikki lajit ovat Suomessa harvinaisia. Maailmanlaajuisesti sukuun kuuluu 12 lajia.
Aiheesta muualla

Funet:  Lokerotatit (Gyroporus)
Laji.fi: Lokerotatit (Gyroporus)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gyroporus
Käännös suomeksi
Vaihtovelkakirjalaina

Vaihtovelkakirjalaina on korollinen tai koroton laina, jonka osakeyhtiö voi ottaa sijoittajalta. Lainan ehdoissa sovitaan siitä, onko sijoittajalla laina-ajan päätyttyä oikeus halutessaan vaihtaa koko lainamäärä tai osa siitä yhtiön osakkeisiin ennalta määrätyn vaihtosuhteen mukaisesti. Kyseessä on siis jossain määrin optiota muistuttava järjestely.
Vaihtosuhde (se, kuinka monta osaketta lainanantaja saa tietyllä lainamäärällä) voi olla kiinteä tai se voidaan sopia määräytyväksi vaihtoajankohdan olosuhteiden perusteella, esimerkiksi yhtiön tilinpäätöksestä laskettavien taloudellisten tunnuslukujen mukaan. Vaihto voi tapahtua ennalta sovittuna ajankohtana tai tiettyjen olosuhteiden vallitessa. Vaihtovelkakirjalaina voi olla suunnattu tietylle kohderyhmälle niin, että osakkeiden merkintäoikeutta ei voida siirtää.
Vaihtovelkakirjalainassa yhdistyy lainan korkotuotto ja mahdollisuus joko lainapääoman palautukseen tai osakkeen arvonnousun hyödyntämiseen. Se on näin ollen oman pääoman ja vieraan pääoman välimuoto. Vaihtovelkakirjalaina on suosittu rahoitusmuoto esimerkiksi tilanteissa, joissa pääomasijoittajat rahoittavat pientä kasvuvaiheessa olevaa yritystä. Lainaan sisältyvä optio kasvuyrityksen lainan vaihtamisesta myöhemmin osakkeiksi voi olla sijoittajan kannalta erittäin arvokas. Kasvuyrityksen ei tästä syystä yleensä tarvitse maksaa vaihtovelkakirjalainalle yhtä suurta korkoa kuin muulle lainalle.
Aiheesta muualla

Osakeyhtiölaki (734/1978), 5. luku Finlex.
Osuuskuntalaki, Finlex.
Vakuutusyhtiölaki, Finlex.
laki24.fi (Arkistoitu – Internet Archive)
PRH: Optio- ja muut erityiset oikeudet (Arkistoitu – Internet Archive)
Unua Libro

Ensimmäinen, venäjänkielinen Unua Libro
Unua Libro (Ensimmäinen kirja) on esperanton historian kuvauksissa vakiintunut nimitys julkaisulle, jossa kieli ensi kertaa kuvattiin.
Kirjanen julkaistiin Varsovassa v. 1887. Se oli merkitty sensuurin hyväksymäksi 21.5. (vanhaa lukua, s.o. 2.6. gregoriaanisen kalenterin mukaan) ja ilmestyi painosta  26. heinäkuuta (gregor.). Saman vuoden loppuun mennessä se ilmestyi vielä puolaksi, ranskaksi ja saksaksi ja uutena painoksena venäjäksi. Vuonna 1888 ilmestyi ”katastrofaalisen huonoksi” kuvattu englanninkielinen versio, jonka seuraavana vuonna korvasi uusi käännös. Vuonna 1888 kirjanen käännettiin myös hepreaksi ja v. 1889 ilmestyi ruotsinkielinen versio.
Julkaisu oli venäjänkielinen vihkonen (44 sivua ja sanastolehti) nimeltään Meždunarodnyi jazyk. Predislovije i polnyi utšebnik. (Kansainvälinen kieli. Esipuhe ja täysi oppikirja), ja sen kirjoittaja esiintyi salanimellä Dr. Esperanto. Nimi "Unua Libro" on tullut käyttöön pitkän nimen lyhyenä vastineena, jonka syntyyn vaikutti epäilemättä saman tekijän vähän myöhemmin julkaisema teos nimeltä Dua Libro de l’ lingvo internacia (Kansainvälisen kielen toinen kirja); sekin sensuurin takia ensin venäjänkielisenä versiona, joka on jäänyt lähes tuntemattomaksi, kun kirja heti sen jälkeen ilmestyi esperantonkielisenä.
Kirjasen tekijä oli oikealta nimeltään L. L. Zamenhof, ja hänen pseudonyymistään (esperantoksi Doktoro Esperanto, ’tohtori toivoja') muodostui vähitellen kielen nimi esperanto.
Venäjänkielinen Unua Libro sisälsi joitakin sanoja, jotka korjattiin myöhemmissä, muunkielisissä painoksissa.
Sisältö

28-sivuinen esipuhe, jossa ensimmäiset esperantonkieliset tekstit:
Patro Nia (Isä meidän)
otteita Raamatusta
mallikirje
Mia penso (runo)
Heinrich Heinen runon käännös
Ho, mia kor’ (runo)
kahdeksan pientä korttia, jollaisen allekirjoittamalla lukija lupaa opettelevansa kielen, jos 10 miljoonaa henkilöä tekee saman lupauksen
6-sivuinen, kirjaimiston ja 16 sääntöä sisältävä kielioppi
n. 900 sananjuurta käsittävä sanasto
Aiheesta muualla

Venäjänkielinen 2. painos (1887) skannattuna Itävallan kansalliskirjasto
Vuoden 1889 englanninkielisen laitoksen teksti
Wikimedia Commonsissa on kuvia tai muita tiedostoja aiheesta .
Lokeroveriviemäri

Lokeroveriviemäri eli sinus cavernosus on heti silmäkuopan takana sijaitseva aivojen kovakalvon laskimollinen rakenne. Sinus cavernosuksia on päässä kaksi molemmin puolin kitaluuta ja niitä yhdistää etummainen ja takimmainen intercavernous sinus.
Sinus cavernosus on lokeromaiselta rakenteeltaan erilainen kuin kaikki muut kovakalvon sinukset. Sen läpi kulkee monia toisiinsa kytkeytyneitä laskimoita, jotka muodostavat sienimäisen ryppään. Veri kulkee sen läpi hitaasti ja laskee alempaan ja ylempään petrosal sinukseen. Sinus cavernosuksen läpi kulkee sisempi kaulavaltimo (lat. A. carotis interna) sekä silmän liikehermo, loitontajahermo, näköhermo, telahermo ja yläleuan hermo.
Kliininen merkitys

Potilailla joilla on infektioita silmässä, nenässä tai huulissa ja joilla lähialueiden kudokset ovat tästä syystä turvonneet, kasvolaskimon veri voi hakeutua kohti näkölaskimoita (lat. venae opthalmicae) tai pterygoid plexusta ja infektio levitä näiden kautta sinus cavernosukseen. Infektiot ja tromboosi sinus cavernosuksessa ovat hengenvaarallisia.
Sinus cavernosuksen tromboosi on hyvin harvinainen sairaus. Vain 1 % aivojen verenkierron häiriöistä on kallonsisäisten laskimoiden ja laskimosinusten trombooseja ja näistäkin vain 1 % tapahtuu lokeroveriviemärissä. Se on vakava tauti johon kuolleisuus on jopa 30 %. Se kehittyy silmäkuopan selluliitin levitessä tai laskimotukoksesta, joka voi syntyä paitsi kasvojen alueen trauman seurauksena myös esimerkiksi polysytemian, raskauden tai kirurgisen toimenpiteen seurauksena. Oireena on silmäkuopan alueen kipu, silmän liikerajoitus, laajentuneet verisuonet, eksoftalmus ja yläluomen ptoosi. Oireet alkavat toispuolisina, mutta leviävät pian myös toiseen silmään. Hoitona on antibiootin, antikoagulaation ja kortikosteroidin yhdistelmä. Joskus cavernous sinuksen tromboosin aiheuttaa infektio välikorvassa tai ohimoluun mastoidiosassa (lat. pars mastoidea ossis temporalis) olevissa kammioissa. Tällöin infektio leviää lokeroveriviemäriin sigmoidisen sinuksen (lat. sinus sigmoideus) ja petrosal sinuksen kautta.
Ullerøyn kirkko

| Ullerøyn kirkko Ullerøy kirke |
| --- | --- |

Sijainti:  Sarpsborg, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  1725
Materiaali:  puu
Istumapaikkoja:  160
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ullerøyn kirkko (norj. Ullerøy kirke) on Sarpsborgin kunnassa Østfoldin läänissä Norjassa sijaitseva puinen pitkäkirkko vuodelta 1725.
Aiheesta muualla

Kuvia tai muita tiedostoja aiheesta Ullerøyn kirkko Wikimedia Commonsissa
Likainen enkeli

| Likainen enkeli |
| --- | --- |

Kirjailija:  Henning Mankell
Kieli:  suomi
Kustantaja:  Otava
Julkaistu:  2011
Sivumäärä:  511
ISBN:  9789511266389
Löydä lisää kirjojaKirjallisuuden teemasivulta
Likainen enkeli on ruotsalaisen kirjailijan Henning Mankellin vuonna 2011 julkaistu romaani. Se kertoo ruotsalaisesta köyhistä oloista lähteneestä nuoresta naisesta, joka pestauduttuaan kokiksi Australiaan matkalla olevaan alukseen päätyy asumaan Maputoon Mosambikiin. Hänestä tulee paikallisen menestyvän bordellin omistaja.
Kirja perustuu osittain tositapahtumiin. Siirtomaahallinnon arkistoista löytyneiden tietojen perusteella Maputossa on ollut 1800- ja 1900-lukujen vaihteessa oikeasti bordelli, joka maksoi runsaasti veroja ja jonka omistaja oli ruotsalainen nainen. Naisesta ei tiedetä juuri mitään; Mankellin romaani on kirjailijan keksimä kertomus siitä, minkälainen naisen elämäntarina olisi saattanut olla.
Aiheesta muualla

Kirjan esittely Nenä kirjassa -sivustolla
Kirjan arvostelu Aamulehdessä (Arkistoitu – Internet Archive)
Ursula Sinervo

Iiris Ursula Sinervo (13. huhtikuuta 1949 Hämeenlinna – 26. huhtikuuta 1980 Helsinki) oli suomalainen kirjailija. Hänen äitinsä oli kirjailija Aira Sinervo.
Teoksia

Polttaa ja palelee.   WSOY 1969
Lepakkoluola.    WSOY 1971
Suomennoksia

Ellen Niit : Ihmeellinen maalari ; kuv. Edgar Valter ; suom. Ursula Sinervo.    Kansankulttuuri, Helsinki 1974 (alkuteos Suur maalritöö)
Ullerålin kirkko

| Ullerålin kirkko Ullerål kirke |
| --- | --- |

Sijainti:  Ringerike, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  2004
Materiaali:  tiili
Istumapaikkoja:  350
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ullerålin kirkko (norj. Ullerål kirke) on Ringeriken kunnassa Buskerudin läänissä Norjassa sijaitseva tiilikirkko vuodelta 2004.
Aiheesta muualla

Kuvia tai muita tiedostoja aiheesta Ullerålin kirkko Wikimedia Commonsissa
Ullevi

| Ullevi |
| --- | --- |

Rakennuksen tiedot
Sijainti:   Göteborg
Koordinaatit:  57°42′21.21″N, 11°59′14.38″E
Avattu:  29. toukokuuta, 1958
Omistaja:  Higab
Kenttä:  nurmi
Arkkitehti:  Sten Samuelsson ja Fritz Jaenecke
Käyttäjät
 IFK Göteborg ja GAIS 
Katsojakapasiteetti
 43 000 
Kentän mitat
 100 x 68 m 
Lisää rakennusartikkeleitaArkkitehtuurin teemasivulla
Ullevi on Göteborgissa Ruotsissa sijaitseva urheilustadion.
Se rakennettiin vuoden 1958 jalkapallon maailmanmestaruuskilpailuja varten. Stadionilla on 43 000 istumapaikkaa ja konserteissa katsojakapasiteetti on noin 60 000. Se oli valmistuessaan Pohjoismaiden suurin stadion.
Aiheesta muualla

ullevi.se – viralliset sivut
Wikimedia Commonsissa on kuvia tai muita tiedostoja aiheesta .
Allsvenskanin stadionit kaudella 2014
Behrn Arena • Borås Arena • Falkenbergs IP • Friends Arena • Gamla Ullevi  • Grimsta IP  • Guldfågeln Arena  • Kopparvallen  • Swedbank Stadion • Nya Parken • Olympia • Strandvallen • Strömvallen • Tele2 Arena • Örjans Vall
Lillois-Witterzée

| Lillois-Witterzée Liloe |
| --- | --- |
 Lillois-Witterzée
 Koordinaatit: 50°38′N, 04°21′E 
Valtio:  Belgia
Maakunta:  Brabant Wallon
Arrondissement:  Nivelles
Kunta:  Braine-l'Alleud
Aikavyöhyke:  UTC+1
 – Kesäaika:  UTC+2
Postinumero:  1428
 
 www.lillois.be 
Infobox OKVirheellinen NIMI-arvo: 
Lillois-Witterzée (valloniksi Liloe) on entinen Belgian kunta, Valloniassa, Brabant Wallonin maakunnassa. 1. tammikuuta 1977 Lillois-Witterzée yhdessä Ophain-Bois-Seigneur-Isaacin kanssa liittyivät osaksi Braine-l'Alleudin kuntaa.
Lillois yhdistyi Witterzéehen 7. marraskuuta 1823.
Vache Bleue, Valion belgialainen tytäryhtiö vuosina 1996–2012, toimii Lillois-Witterzéessä.
Aiheesta muualla

Kuvia tai muita tiedostoja aiheesta Lillois-Witterzée Wikimedia Commonsissa
www.lillois.be (ranskaksi)
Valio-Vache Bleue (Arkistoitu – Internet Archive) (hollanniksi) (ranskaksi)
Katu Lillois-Witterzéessä.
Live at Hammersmith

Live at Hammersmith voi tarkoittaa seuraavia asioita:
Live at Hammersmith, Twisted Sisterin albumi vuodelta 1994
Live at Hammersmith, Whitesnaken albumi vuodelta 1980
Hammersmith Odeon London '75, Bruce Springsteenin albumi
Live at Hammersmith ’79, Ted Nugentin albumi vuodelta 1997
Live at Hammersmith ’84, Jethro Tullin albumi vuodelta 1984
Live at Hammersmith Odeon, Black Sabbathin albumi
Live at Hammersmith Odeon, Kate Bushin konserttivideo ja albumi
Live at the Hammersmith Odeon, Nuclear Assaultin albumi
Live at the Hammersmith Odeon '81, The Stranglersin albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Live at Hammersmith”, voi hakea sivunnimihaulla, laajalla sivunnimihaulla tai tekstihaulla.
Ulli Kyrklund

Ulli Kyrklund (o.s. Leván 19. syyskuuta 1927 – 13. tammikuuta 2011) oli suomalainen valokuvaaja, joka erikoistui ruokakuvaukseen.
Kyrklundin tytär on kouluratsastaja Kyra Kyrklund.
Teokset

Kutsutaan ystäviä: keittokirja juhlien järjestämistä varten, ruokaohjeet: Anna Maria Lemby, kuvat: Ulli Kyrklund, [ruots. alkuteoksesta suom. Marja-Leena Närhi, piirrokset: Dagmar Leijer]. Otava, 1980
Parhaat ruokasienet ja sieniruoat, [teksti, kuvat ja piirrokset:] Ulli Kyrklund. WSOY, 1982
Silli- ja silakkaherkut, Ulli Kyrklund, ruots. alkuteoksesta Strömming och sill suom. Eija Stenqvist. Kirjayhtymä, 1980
Uusia grilliherkkuja, alkuteos: Läckert grillat, suom. Aila Pakarinen, teksti ja ruokaohjeet: Eva Högdal ... ym., kuvat: Ulli Kyrklund, piirrokset: Erich Lyngbye. Kauppiaitten kustannus, 1976
Lexa Ikonen

| Lexa Ikonen> Henkilötiedot |
| --- | --- |
Koko nimi:  Leo "Lexa" Ikonen
Syntynyt: 16. kesäkuuta 1950
Kuollut: 7. syyskuuta 2017 (67 vuotta)
Leo "Lexa" Ikonen (16. kesäkuuta 1950 – 7. syyskuuta 2017) oli suomalainen taidemaalari, motoristi, kilpa-ajaja ja kotiseutumies. 
Lexa Ikosen taidekoti Ateljee Jykelä, 1800-luvulta oleva pohjalaisen talonpoikaistalon pihapiiri, sijaitsee Haapajärvellä Nokkoudenkylällä.
Hänelle on myönnetty Suomen Moottoriliiton pronssinen ajajamerkki.
Ikonen oli MC Riverside Customs Haapajärven perustajajäsen.
Taiteilijaura

Ikosen taiteilijaura käynnistyi vuonna 1972. Hän oli kotiseudullaan tunnettu ja pidetty itseoppinut taidemaalari, jonka taideteoksia on esillä mm. Haapajärven koulukeskuksessa:
"Koululaisen kotiintulo" öljyvärimaalaus Haapajärven yläasteella on Lexa Ikosen suurin työ, leveys on lähes kolme metriä.
"Liekit, (Joidenkin lähteiden mukaan "Tuli", vuodelta 1973) sekatekniikalla toteutettu, nuotiotulta esittävä suurehko (280x130 cm, paino toistasataa kiloa) kolmiulotteinen teos. Alun perin se paljastettiin Kantaravintolat-ketjuun kuuluvan Kantakievari-Kantakrouvin pystybaarin seinälle 1976. Paljastajana oli kauppalanjohtaja Paavo M. Petäjä. Teos oli vuosia esillä hotellissa, minkä jälkeen se siirtyi yksityisomistukseen. Vuonna 2019 teos lahjoitettiin Haapajärven kaupungille ja sijoitettiin yläasteen seinälle.
Ikoselle myönnettiin Haapajärven kaupungin kulttuuripalkinto vuonna 1991.
Lexa Ikosen taiteilijauran 40-vuotisjuhlanäyttely pidettiin Haapajärven kaupungintalon valtuustosalissa 18.10.–9.11.2012.
Kilpaura

Ikonen edusti kilpaurallaan maaradalla, kansankielellä "Jappi-ajoissa", Haapajärven Moottorikerhoa (HjMk).
Hän saavutti Nuorten maaradan Suomen-mestaruuden vuonna 1968.